Framkvæmdum á Reykjanesbraut verði flýtt eins og kostur er Stopp – hingað og ekki lengra er nafn hóps sem berst fyrir umbótum á Reykjanesbraut . Hópurinn var stofnaður fyrir nokkrum árum og hefur það að meginmarkmiði að bæta umferðaröryggi á þessum fjölfarnasta vegi landsins í kjölfar banaslyss á Hafnarafleggjara í júlí 2016 . Einn af forsvarsmönnum hópsins , Guðbergur Reynisson , segir í samtali við FÍB að í Stopp – hingað og ekki lengra hópnum séu í dag um 17 þúsund manns . Hópurinn hefur með baráttu sinni náð að knýja fram ýmsum umbótum sem bætt hafa umferðaröryggi á þessu svæði . Fjögur ár eru frá því að hópurinn var stofnaður , en hlutverk hans hefur verið að þrýsta á stjórnvöld að halda áfram með framkvæmdir við tvöföldun Reykjanesbrautar . Guðbergur segir að hópnum hafi orðið vel ágengt , tvöföldun á restinni af Reykjanesbraut frá Fitjum uppí Flugstöð Leifs Eiríkssonar komst inn á Samgönguáætlun . Og til þess að auka öryggi vegfarenda þangað til fengum við í gegn tvö hringtorg við vegamót Aðalgötu og Flugvallavegar . Í vikunni var alvarlegt umferðarslys á Reykjanesbraut þegar karlmaður á fimmtugsaldri lést í hörðum árekstri fólksbíls og snjóruðningstækis á móts við Álverið í Straumsvík . Að mati hópsins er þessi vegakafli , frá Hvassahrauni til Krísuvíkurafleggjara , einn sá hættulegasti á landinu . Forsvarsmenn hópsins áttu í dag fund með forstjóra Vegagerðarinnar , framkvæmdastjóra tæknisviðs Vegagerðarinnar og sviðsstjóra framkvæmdasviðs Hafnarfjarðar . Að sögn Guðbergs Reynissonar lagði hópurinn þunga áherslu á tvöföldun brautarinnar frá Hvassahrauni til Krísuvíkurafleggjara og framkvæmdum verði flýtt eins og kostur er . ,, Umræddur vegakafli er nú þegar kominn inn á samgönguáætlun . Við fengum að vita að málið væri í vinnslu . Við þrýstum á svör og vildum að farið yrði nú þegar í úrbætur . Öllum aðilum er alveg ljóst að þetta er verkefni sem þarf að leysa eins fljótt og kostur er . Hópurinn lagði til að Vegagerðin færi strax í að aðskilja akstursstefnur og breikka axlir á meðan beðið er eftir tvöföldun . Fjármagn til þess hefði verið lagt til fyrir einu ári síðan af því allt ferlið mun taka minnst 2 - 3 ár . Það er óábyrgt og galið að hafa brautina óbreytta þann tíma “ sagði Guðbergur í samtali við FÍB . Guðbergur sagði að hópurinn myndi hitta bæjarráð Hafnarfjarðar að máli á morgun . Á föstudag yrði síðan annar fundur með stjórnvöldum í Hafnarfirði og Vegagerðarinnar . Undir lok árs 2018 var umrædd breikkun talsvert í umræðunni og fjallað um hana á fib.is . Þar kom fram að stefnt yrði að breikkun vegakaflans miðja vegu milli nýju gatnamótanna við Krýsuvíkurveg og gatnamótanna við Strandgötu á næstu tveimur árum . Erlendur karlmaður lést á þessum gatnamótum í umferðarslysi 28. október 2018 . Bæjarstjórn Hafnarfjarðar hefur margsinnis krafist úrbóta á Reykjanesbraut og farið fram á við yfirvöld að flýta tvöföldun brautarinnar . Aukning umferðar á þessum kafla kalli á að ráðist verði úrbætur fyrr en gerð sé ráð fyrir í samgönguáætlun . Um 45 þúsund bílar fara um þennan vegakafla á degi hverjum .